116. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 185 της 2/4 Μαΐου 1990 (ΦΕΚ Α΄ 70) Τροποποίηση και συμπλήρωση διατάξεων των Π.Δ. 485/83 (ΦΕΚ 184/Α), 427/86 (ΦΕΚ 201 Α΄), 639/82 (ΦΕΚ 130 Α΄), 101/89 (ΦΕΚ 44 Α΄), 11/90 (ΦΕΚ 5Α), 123/87 (ΦΕΚ 68 Α΄) και 10/90 (ΦΕΚ 5Α) που ρυθμίζουν θέματα σχολείων δευτεροβάθμιας εκπαίδευσης. Έχοντας υπόψη: 1.Τις διατάξεις της παρ. 11 του άρθρ. 5, της παρ. 9 του άρθρ. 8, της παρ. 9 του άρθρ. 9 και της παρ. 6 του άρθρ. 32 του Νόμ. 1566/85 «Δομή και λειτουργία της Π.Ε. και Δ.Ε. και άλλες διατάξεις» (ΦΕΚ 167 Α΄). 2.Τις σχετικές προτάσεις του Παιδαγωγικού Ινστιτούτου, όπως αυτές διατυπώθηκαν στις πράξεις του 27/1989 και 8/1990. 3.Την 141/1990 γνωμοδότηση του Συμβουλίου της Επικρατείας, με πρόταση του Υπουργού Εθνικής Παιδείας και Θρησκευμάτων, αποφασίζουμε: Άρθρο μόνο.-1.Για το χαρακτηρισμό της φοίτησης των μαθητών όλων των γυμνασίων, λυκείων και τεχνικών-επαγγελματικών σχολών ισχύουν τα αριθμητικά όρια που για κάθε περίπτωση προβλέπονται από το άρθρ. 2 του Π.Δ. 485/83 (ΦΕΚ 184/Α) προσαυξημένα: α) κατά 14 απουσίες στην περίπτωση των μαθητών ημερήσιων τεχνικών-επαγγελματικών λυκείων και ενιαίων πολυκλαδικών λυκείων και β) κατά 30 απουσίες στην περίπτωση των εσπερινών γυμνασίων, των εσπερινών λυκείων κάθε τύπου και των εσπερινών τεχνικών-επαγγελματικών σχολών. 2.(Αντικαθίσταται το εδάφ. β΄ της παρ. 2 άρθρ. 1 Π.Δ. 427/1986, ΦΕΚ Α΄ 201, που αντικατέστησε το εδάφ. β΄ της παρ. 2 άρθρ. 3 Π.Δ. 508/1977, ΦΕΚ Α΄ 161, ανωτ. αριθ. 43). Προστέθηκε εδάφιο, το οποίο παρατίθεται στο τέλος του εδάφ. β΄ της παρ. 2 άρθρ. 3, του Π.Δ. 508/1977, ανωτ. αριθ. 43, από την παρ. 2 άρθρου μόνου του Π.Δ. 191/1992 (ΦΕΚ Α΄ 90), κατωτ. αριθ. 132 και την παρ. 9 της Α2/682/1992 (ΦΕΚ Β΄ 518) Απ. Υπ. Παιδείας και Θρησκευμάτων. «Λήξη των μαθημάτων του Γ΄ τριμήνου για τα σχολεία της Μέσης Εκκλησιαστικής Εκπ/σης και θέματα σχετικά με τα Εκκλησιαστικά Λύκεια». 3.(Αντικαθίσταται η παρ. 1 άρθρ. 1 Π.Δ. 639/1982, ΦΕΚ Α΄ 130, κατωτ. σελ. 444,863). 4.Στο τέλος της παρ. 11 του άρθρ. 3 του Π.Δ. 101/89 (ΦΕΚ 44/Α΄) προστίθεται εδάφιο που έχει ως εξής: Σελ. 350,7126(β) Τεύχος 1226-Σελ. 22 «Τα παραπάνω ισχύουν και για τους μαθητές της Γ΄ τάξης των εκκλησιαστικών λυκείων, καθώς και για τους μαθητές της Γ΄ τάξης των τετραταξίων ημερήσιων λυκείων δευτεροβάθμιας εκπαίδευσης εφόσον οι τελευταίοι έχουν επιλέξει τριετή κύκλο σπουδών». 5.Η παρ. 6 του άρθρ. 5 του Π.Δ. 11/90 (ΦΕΚ 5/Α΄), (ανωτ. αριθ. 114), καταργείται από της δημοσιεύσεως του παρόντος Προεδρικού Δ/τος. 6.(Προσθέτεται παρ. 6 στο άρθρ. 5 Π.Δ. 123/1987, ΦΕΚ Α΄ 68, ανωτ. αριθ. 97). 7.Το Τμήμα «Κεραμικής-Ψηφιδογραφίας και Υαλογραφίας» της παρ. 2 του άρθρ. 2 του Π.Δ. 10/90 (ΦΕΚ 5 Α΄) μετονομάζεται σε τμήμα «Ψηφιδογραφίας και Υαλογραφίας». 